《咏橹》
宋代·孔平仲

以小能行大，天机寄物形。沿流最有助，深壑屡尝经。

迅速功无比，讴鸦韵可听。江空插羽翼，水府散雷霆。

驾浪来湘浦，摇风过洞庭。侵凌秋岛雾，破碎暮湾星。

雁鹜惊群起，蛟龙睡一醒。浩然乘此兴，东去绝沧溟。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。